Fundur í Rótarýklúbbi Hafnarfjarðar þann 7. janúar 2021 kl. 12.15

Þetta er fundur nr. 17 á starfsárinu og 3580 frá stofnun.

Mættir voru 21 félagi .

Fundurinn er á vegum félaganefndar, formaður hennar er Erlendur Geir Gestsson.

Fyrirlesari dagsins er Ragnhildur Geirsdóttir, forstjóri Reiknistofu bankanna.

Sigríður Kristín forseta setti fundinn. Fundurinn er rafrænn Zoomfundur. Afmæli til næsta fundar á Eiríkur Svanur Sigfússon.

Gestur fundarins sagði frá tengslum sínum við Hafnarfjörð en föðurfjölskylda hennar er úr bænum og faðir hennar fæddur á bænum Ás við Ástjörn.

Ragnhildur ræddi um reiknistofu bankanna. Gerði grein fyrir sögu fyrirtækisins og helstu verkefnum. Veitir fjármálamarkaðnum lausnir á sviði innlána, greiðsla og greiðslumiðlunar. Miðlægar lausnir. Rauntímagreiðslumiðlun sem okkur finnst eðlileg er eitt fyrsta slíka kerfið í heiminum. Kröfupottur frá 2001 er einstakur á heimsvísu, krafa sem sett er inn í kerfið birtist miðlægt og sést í öllum fjármálastofnun. Þarna starfa 160 starfsmenn, starfsánægja mikil og tekjur um 6 milljarðar króna.

Hún ræddi m.a. um það hvernig tókst að halda greiðslumiðluninni gangandi eftir bankahrunið 2008. Sýndi vel mikilvægi RB. RB er að mestu í eigu stóru bankanna og minni fjármálafyrirtækja. Þá fór hún yfir stefnu fyrirtækisins og mannauð. Ragnhildur nefndi innleiðingu jafnlaunavottunar og stuðning RB við forritara framtíðarinnar.

Lykil lausnir og þjónusta RB er millibankakerfi, innlán og greiðslur, innheimtu og greiðslukerfi, stoðkerfi, kortakerfi og hýsingu og rekstur kerfa. Hún nefndi mikilvægi öryggis starfsemi og hvernig það er tryggt. Þá hefur síðustu ár verið lögð áhersla á nútímavæðingu og m.a. skipta út og uppfæra kerfi. Þá sagði hún frá viðbrögðum RB við Covid-19.

Að þessu loknu svaraði Ragnhildur fyrirspurnum.

Næsti fundur er 14. janúar 2021 kl. 12:15.

Fundi slitið með hefðbundnum hætti kl. 13:00.